CELEX: 62011TN0573
Language: fi
Date: 2011-11-04 00:00:00
Title: Asia T-573/11: Kanne 4.11.2011 — JAS v. komissio

28.1.2012   
            
            
               FI
            
            
               Euroopan unionin virallinen lehti
            
            
               C 25/55
            
         
      Kanne 4.11.2011 — JAS v. komissio
      (Asia T-573/11)
      (2012/C 25/107)
      Oikeudenkäyntikieli: ranska
      
         Asianosaiset
      
      
         Kantaja: JAS Jet Air Service France (Ranska) (edustaja: asianajaja T. Gallois)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  Kumoamaan 5.8.2011 asiassa REM 01/2008 tehdyn päätöksen, jossa se on
                  
                              —
                           
                           
                              Päättänyt, ettei erityistä tilannetta ollut olemassa ja
                           
                        
                              —
                           
                           
                              Hylännyt JAS Jet Air Service -yhtiön 24.1.2008 tekemän hakemuksen 1 001 778,20 euron suuruisten tuontitullien palauttamisesta
                           
                        
            
                  —
               
               
                  Velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan perusteluvelvollisuutta on loukattu, koska komissio on esittänyt hypoteettisia perusteluja
               
            
                  2)
               
               
                  Toinen kanneperuste, jonka mukaan puolustautumisoikeuksia on loukattu, koska komissio ei ollut vaatinut kansallisia viranomaisia esittämään palauttamishakemuksen kohteena olevia tulli-ilmoituksia alkuperäisinä tai jäljennöksinä, vaikka nämä asiakirjat osoittavat, että tosiasiallinen tarkastus oli tehty.
               
            
                  3)
               
               
                  Kolmas kanneperuste, jonka mukaan asiakirja-aineisto oli todistustaakka kääntämällä tutkittu sääntöjenvastaisesti, koska komissio oli kansallisten viranomaisten sen ilmoituksen perusteella, jonka mukaan kyseiset tullausasiakirjat olivat kadonneet, katsonut, ettei ollut näytetty toteen, että tulliviranomaiset olisivat tosiasiallisesti tarkastaneet tavarat. Kantaja väittää, ettei komissio voi kääntää tätä kansallisten viranomaisten laiminlyöntiä kantajan vahingoksi.
               
            
                  4)
               
               
                  Neljäs kanneperuste, jonka mukaan yhteisön tullikoodeksin (1) 239 artiklaa on rikottu, koska komissio oli supistanut käsitteen erityinen ”tilanne” soveltamisalaa.
               
            
                  5)
               
               
                  Viides kanneperuste, jonka mukaan komissio on tehnyt tosiseikkoihin liittyviä virheitä ja ilmeisiä arviointivirheitä katsoessaan, ettei olemassa ollut tullikoodeksin 239 artiklassa tarkoitettua erityistä ”tilannetta”, vaikka kantaja oli joutunut samaan tilanteeseen kuin eräs alankomaalainen kuljetusvälitysliike, jonka tilanteen komissio oli katsonut olevan erityinen ”tilanne”.
               
            
         (1)  Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL L 302, s. 1).